
Osijek,  listopad  2024.
								Materijal pripremio:
								     UO za  gospodarstvo

[bookmark: _Hlk178337034]Prijedlog Odluke

o izmjenama i dopunama  Odluke o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka

O b r a z l o ž e nj e


PRAVNI TEMELJ:


	Člankom 10. stavkom 1. Zakona o poljoprivrednom zemljištu („Narodne novine“, broj 20/18, 115/18, 98/19, 57/22) (u daljnjem tekstu: Zakon) propisano je da općinsko odnosno gradsko vijeće  odnosno Gradska skupština Grada Zagreba za svoje područje propisuje potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju.
	Člankom 12. stavkom 1. Zakona propisano je da općinsko  odnosno gradsko vijeće odnosno Gradska skupština Grada Zagreba propisuje mjere za uređivanje i održavanje poljoprivrednih rudina, a osobito: održavanje živica i međa, održavanje poljskih putova, uređivanje i održavanje kanala oborinske odvodnje, sprječavanje zasjenjivanja susjednih čestica te sadnju i održavanje vjetrobranskih pojasa.
Člankom 8. stavkom 1. i 2.. Zakona o zaštiti od požara („Narodne novine“, broj 92/10, 114/22) propisano je da su svaka fizička i pravna osoba, tijelo državne vlasti te jedinica lokalne i područne (regionalne) samouprave dužni djelovati na način kojim se ne može izazvati požar, odnosno dužni su provoditi mjere zaštite od požara utvrđene odredbama ovoga Zakona i drugim propisima donesenim na temelju njega, planovima i procjenama ugroženosti od požara, odlukama jedinica lokalne i područne (regionalne) samouprave te drugim općim aktima iz područja zaštite od požara.
[bookmark: _Hlk178338581][bookmark: _Hlk178337217]Člankom 4. stavkom 1. Pravilnika o agrotehničkim mjerama („Narodne novine“ broj 22/19) propisano je da općinsko, odnosno  Gradsko vijeće za svoje područje propisuje potrebne agrotehničke  mjere u slučajevima u kojima bi propuštanje tih mjera nanijelo štetu, onemogućilo ili  smanjilo poljoprivrednu proizvodnju.
[bookmark: _Hlk178338713][bookmark: _Hlk178160671][bookmark: _Hlk176778654]Člankom 19. točkom 2.  Statuta Grada Osijeka (Službeni glasnik Grada Osijeka broj: 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst i 8/24) propisana je nadležnost Gradskog vijeća da donosi opće i druge akte kojima uređuje pitanja iz samoupravnog djelokruga Grada Osijeka.
	

RAZLOZI UPUĆIVANJA PRIJEDLOGA I OCJENA STANJA, OSNOVNA PITANJA KOJA TREBA UREDITI TE SVRHA KOJA SE ŽELI POSTIĆI:


	Gradsko vijeće Grada Osijeka donijelo je Odluku o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka (Službeni glasnik Grada Osijeka br. 14/19) (u daljnjem tekstu: Odluka) , jer je dana 9. ožujka 2018. godine na snagu je stupio novi Zakon o poljoprivrednom zemljištu („Narodne novine“ broj 20/18 i 115/18), temeljem kojeg je  donesen i novi Pravilnik o agrotehničkim mjerama („Narodne novine“ broj 22/19.), koji je stupio na snagu 14. ožujka 2019. godine. 
Navedenom Odlukom uvedene su izmjene vezano za agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju i mjere za uređivanje i održavanje poljoprivrednih rudina, te mjere zaštite od požara na području Grada Osijeka  sukladno novim zakonskim propisima. 

Članak 11. Zakona posebno propisuje sljedeći dio agrotehničkih mjera - Mjere zaštite poljoprivrednog zemljišta u svrhu zaštite od erozije vodom i vjetrom te definira da su to: zabrana skidanja humusnog, odnosno oraničnog sloja površine poljoprivrednog zemljišta, održavanje rudina, podizanje vjetrozaštitnih pojaseva, zatravnjivanje i sadnja višegodišnjeg bilja. Istim člankom propisana je i obveza vlasnika, odnosno korisnika po pitanju toga. 

Člankom 90. Zakona uvedene su i važne izmjene u smislu da je „poljoprivredni redar“ zamijenjen sa „službenik jedinice lokalne samouprave kojemu je u opisu posla obavljanje tih poslova“. Tim člankom se također detaljno uređuje dio njegovih obveza u odnosu na poljoprivrednu inspekciju. On više ne izvršava prekršajne odredbe, nego to radi poljoprivredna inspekcija.


OBRAZLOŽENJE ODREDBI PREDLOŽENE ODLUKE


Članak 1.: detaljnije se definiraju mjere zaštite poljoprivrednog zemljišta u svrhu zaštite od erozije vodom i vjetrom na način da se u članku 11. iza stavka 4. dodaju stavak 5. i 6. koji glase:
„Mjere zaštite poljoprivrednog zemljišta u svrhu zaštite od erozije vodom i vjetrom su: zabrana skidanja humusnog, odnosno oraničnog sloja površine poljoprivrednog zemljišta, održavanje rudina, podizanje vjetrozaštitnih pojaseva, zatravnjivanje i sadnja višegodišnjeg bilja.
„Vlasnici i posjednici poljoprivrednog zemljišta dužni su održavati dugogodišnje nasade i višegodišnje kulture podignute radi zaštite od erozije na tom zemljištu.“
(Usklađenje sa člankom 11. Zakona o poljoprivrednom zemljištu („Narodne novine“, broj 20/18, 115/18, 98/19, 57/22)).

Članak 2.: U članku 21. stavku 1.  podstavku 1. riječi: „Vatrogasnu zajednicu Osijek“ zamjenjuju se riječima: „Vatrogasnu zajednicu Grada Osijeka“. 
(Usklađenje s promjenom naziva Vatrogasne zajednice Grada Osijeka).

U članku 21. stavak 2. mijenja se i glasi: „Zabranjeno je spaljivanje žetvenih ostataka, korova i biljnog otpada na poljoprivrednim površinama i ostalom otvorenom prostoru :
- u razdoblju od 01. svibnja do 31. listopada tekuće godine,
- za vrijeme jakog vjetra i noćnim satima (od 19,00 do 05,00 sati),
- na trasama elektroenergetskih  i plinskih vodova,
- u blizini nadzemnih i podzemnih hidranata.“
(Usklađenje s mišljenjem struke)



Članak 3. -  U članku 22. Odluke stavak 1. briše se. 
U istom članku stavak 2. postaje stavak 1. i glasi: „Službenik Grada Osijeka kojemu je u opisu obavljanje tih poslova,  obavlja poslove nadzora provođenja odluke o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka (u daljnjem tekstu: službenik) na način da je ovlašten rješenjem narediti fizičkim i pravnim osobama radnje u svrhu provođenja ove odluke, te je dužan o utvrđenom stanju i poduzetim mjerama redovito izvještavati nadležnu poljoprivrednu inspekciju.“
Dosadašnji stavci 3. do 4. postaju stavci 2. do. 3. 
(Usklađenje sa člankom 90. Zakona o poljoprivrednom zemljištu („Narodne novine“, broj 20/18, 115/18, 98/19, 57/22)).

Članak 4. - U člancima 23. do 24. riječi: „poljoprivredni redar“ zamjenjuju se riječima: „službenik Grada Osijeka“. 
(Usklađenje sa člankom 90. Zakona o poljoprivrednom zemljištu („Narodne novine“, broj 20/18, 115/18, 98/19, 57/22)).

Članak 5. - Članci 25. i 26. brišu se.
(Usklađenje sa člankom 90. Zakona o poljoprivrednom zemljištu („Narodne novine“, broj 20/18, 115/18, 98/19, 57/22)).


PROCJENA SREDSTAVA POTREBNIH ZA PROVOĐENJE ODLUKE I NAČIN NJIHOVA OSIGURANJA:


	Za provedbu predložene odluke nisu potrebna financijska sredstva.
	Slijedom navedenog predlaže se Gradskom vijeću Grada Osijeka da donese Program  o izmjenama Programa koji u nastavku slijedi:



















Na temelju članka 34. stavka 1. točke 2. Statuta Grada (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst, 8/24) Gradonačelnik Grada Osijeka na dana ___ 2024., donosi


ZAKLJUČAK

o utvrđivanju Prijedloga Odluke o izmjenama i dopunama o izmjenama i dopunama Odluke o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka

I.

Utvrđuje se Prijedlog Odluke o izmjenama i dopunama Odluke o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka te se isti upućuje Gradskome vijeću na razmatranje i donošenje.

II.

Potrebna obrazloženja na sjednici Gradskoga vijeća dat će pročelnik Upravnog odjela za gospodarstvo.


KLASA: 945-01/24-01/17
URBROJ: 
Osijek, ________ 2024.




GRADONAČELNIK
             Ivan Radić, mag. oec.
















Na temelju članaka 10. stavka 1. i članka 12. stavka 1. Zakona o poljoprivrednom zemljištu („Narodne novine“ br. 20/18,1 15/18, 98/19 i 57/22) članka 4. stavka 1. i Pravilnika o agrotehničkim mjerama („Narodne novine“ broj 22/19), članka 19. točke 2. Statuta Grada Osijeka (Službeni glasnik Grada Osijeka broj: 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21 i 5/21-pročišćeni tekst i 8/24)  Gradsko vijeće Grada Osijeka na ____sjednici održanoj ______2024., donijelo je  


PRIJEDLOG ODLUKE
o izmjenama i dopunama Odluke o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka



Članak 1.

U Odluci o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka (Službeni glasnik Grada Osijeka br. 14/19)  (u daljnjem tekstu: Odluka) u članku 11. iza stavka 4. dodaju se stavak 5. i 6. koji glase:
„Mjere zaštite poljoprivrednog zemljišta u svrhu zaštite od erozije vodom i vjetrom su: zabrana skidanja humusnog, odnosno oraničnog sloja površine poljoprivrednog zemljišta, održavanje rudina, podizanje vjetrozaštitnih pojaseva, zatravnjivanje i sadnja višegodišnjeg bilja.
„Vlasnici i posjednici poljoprivrednog zemljišta dužni su održavati dugogodišnje nasade i višegodišnje kulture podignute radi zaštite od erozije na tom zemljištu.“


Članak 2.

U članku 21. stavku 1., podstavku 1. riječi: „Vatrogasnu zajednicu Osijek“ zamjenjuju se riječima: „Vatrogasnu zajednicu Grada Osijeka“.

U članku 21. stavak 2. mijenja se i glasi: 
„Zabranjeno je spaljivanje žetvenih ostataka, korova i biljnog otpada na poljoprivrednim površinama i ostalom otvorenom prostoru:
- u razdoblju od 01. svibnja do 31. listopada tekuće godine,
- za vrijeme jakog vjetra i noćnim satima (od 19,00 do 05,00 sati),
- na trasama elektroenergetskih  i plinskih vodova,
- u blizini nadzemnih i podzemnih hidranata


Članak 3.

U članku 22. Odluke stavak 1. briše se. 
U istom članku stavak 2. postaje stavak 1. i glasi: „službenik Grada Osijeka obavlja poslove nadzora provođenja odluke o agrotehničkim mjerama i mjerama za uređivanje i održavanje poljoprivrednih rudina te mjerama zaštite od požara na području Grada Osijeka na način da je ovlašten rješenjem narediti fizičkim i pravnim osobama radnje u svrhu provođenja ove odluke, te je dužan o utvrđenom stanju i poduzetim mjerama redovito izvještavati nadležnu poljoprivrednu inspekciju.“
Dosadašnji stavci 3. do 4. postaju stavci 2. do. 3.


Članak 4.

U članku 23. riječi: „poljoprivredni redar“ zamjenjuju se riječima: „službenik Grada Osijeka“.


Članak 5.

Članci 24. do 26. brišu se.

Članak 7.
                                                                	                                                                           	Ova odluka stupa na snagu osmoga  dana  od dana objave u Službenom glasniku Grada Osijeka.
					



KLASA: 945-01/24-01/17
URBROJ:  
Osijek, ________ 2024.





				 					   PREDSJEDNIK
								        GRADSKOG VIJEĆA
								   prof. dr.sc. Tihomir Florijančić
